Diari Oficial de la Generalitat Valenciana


Sumari del DOGV 2880, del 29-11-1996 (1996/840172)

DECRET 217/1996, de 26 de novembre, del Govern Valencià, pel qual es modifica i es desplega el Decret 10/1995, de 10 de gener, que va crear la Comissió Gestora del Pla Valencià de Ciència i Tecnologia.
---------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1996/11/26/217/dof/vci/html**

### Dades del document

Número de DOGV
:   2880

Data del DOGV
:   29-11-1996

Secció del DOGV
:   DISPOSICIONS GENERALS

Número del document
:   1996/840172


Data del document
:   26-11-1996

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

DECRET 217/1996, de 26 de novembre, del Govern Valencià, pel qual es modifica i es desplega el Decret 10/1995, de 10 de gener, que va crear la Comissió Gestora del Pla Valencià de Ciència i Tecnologia.   
El Govern Valencià, en la reunió del dia 13 de setembre de 1994, va acordar d'aprovar el Pla Valencià de Ciència i Tecnologia.  
Mitjançant el Decret 10/1995, de 10 de gener, el Govern Valencià va crear la Comissió Gestora del Pla Valencià de Ciència i Tecnologia. Aquest decret va ser modificat pel Decret 123/1996, de 18 de juny.  
Aquest decret establia en l'article 3 que la Comissió Gestora podia actuar en ple o en comissió permanent, i que la composició i les funcions de la comissió permanent s'establirien reglamentàriament.  
D'altra banda, el temps de funcionament d'aquesta comissió ha posat de manifest la necessitat de modificar alguns aspectes del Decret 10/1995, de 10 de gener.  
En virtut d'això, i a proposta conjunta de la consellera de Cultura, Educació i Ciència i del conseller d'Indústria i Comerç, després de la deliberació del Govern Valencià, en la reunió del dia 26 de novembre de 1996,  
DECRETE  
Article únic  
Composició i funcions de la Comissió Permanent de la Comissió Gestora del Pla Valencià de Ciència i Tecnologia.  
La Comissió Gestora podrà actuar en ple o en comissió permanent. La Comissió Permanent de la Comissió Gestora del Pla Valencià de Ciència i Tecnologia estarà integrada pels membres següents:  
a) President o presidenta: el director o la directora general d'Ensenyaments Universitaris i Investigació.  
b) Vicepresident o vicepresidenta: el director o la directora de l'IMPIVA.  
c) Vocals: els coordinadors dels plans sectorials i horitzontals del Pla Valencià de Ciència i Tecnologia.  
d) Secretari o secretària: el cap o la cap del Servei de Política Científica.  
Les funcions de la Comissió Permanent seran les següents:  
a) Avaluar les actuacions en matèria d'investigació científica i de desenvolupament tecnològic propis de la Comunitat Valenciana.  
b) Proposar al Ple de la Comissió programes i accions especials.  
c) Informar el Ple de la Comissió de les actuacions concretes que en matèria d'investigació científica i desenvolupament tecnològic es proposen dur a terme les diferents conselleries de la Generalitat Valenciana.  
DISPOSICIONS ADDICIONALS  
Primera. Composició del Consell de Política Científica i Tecnològica de la Generalitat Valenciana  
Es fa una nova redacció de l'article 6 del Decret 10/1995 en els termes següents:  
«El Consell de Política Científica i Tecnològica de la Generalitat Valenciana estarà integrat pels membres següents:  
a) President o presidenta: el director o la directora general d'Ensenyaments Universitaris i Investigació.  
b) Vocals nats: els vicerectors d'Investigació de les universitats de la Comunitat Valenciana.  
c) Vocals designats: 14 vocals nomenats pel conseller o la consellera de Cultura, Educació i Ciència entre persones de reconeguda competència en l'àmbit de la investigació científica i tecnològica. D'aquests, dos ho seran com a representants i a proposta de les associacions empresarials que tinguen la representativitat prevista en la disposició addicional sisena de l'Estatut dels Treballadors. Dos més ho seran a proposta de les respectives organitzacions sindicals que tinguen, d'acord amb la Llei Orgànica de Llibertat Sindical, el caràcter d'organitzacions més representatives a la Comunitat Valenciana. Un altre vocal ho serà a proposta del Consell Superior d'Investigacions Científiques. Un altre ho serà a proposta de l'Institut Valencià d'Investigacions Agràries.»  
Segona. Indemnitzacions per raó del servei  
Serà d'aplicació als òrgans col·legiats regulats en aquest decret la normativa reguladora de les indemnitzacions per raó del servei, en especial, en allò que es refereix a la percepció de la indemnització per assistència.  
DISPOSICIó TRANSITòRIA  
única. Reglament Intern del Consell de Política Científica i Tecnològica de la Generalitat Valenciana  
En el termini de dos mesos a partir de la constitució, el Consell de Política Científica i Tecnològica de la Generalitat Valenciana elaborarà un reglament intern que se sotmetrà a l'aprovació de la Comissió Gestora del Pla i que haurà de regular, com a mínim i entre altres, els aspectes següents:  
a) El règim de sessions, que inclourà la celebració d'una ordinària almenys cada sis mesos.  
b) La discussió dels assumptes sotmesos al seu parer.  
c) L'adopció d'acords.  
d) L'emissió de dictàmens, informes i propostes.  
DISPOSICIONS FINALS  
Primera  
S'autoritza el conseller o la consellera de Cultura, Educació i Ciència a adoptar les disposicions i resolucions necessàries per a l'aplicació i el desplegament d'aquest decret.  
Segona  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
València, 26 de novembre de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
La consellera de Cultura, Educació i Ciència  
MARCELA MIRó PÉREZ  
El conseller d'Indústria i Comerç,  
DIEGO SUCH PÉREZ


Còpia Permalink ELI